Prøvesendinger ble gjennomført i 1985 i forbindelse med 900-årsjubileet til Værnes kirke. Disse sendingene gikk fra en campingvogn som var satt opp i Prestegårdshagen. Regulære sendinger startet opp i 1986. Få år senere var radiokanalen etablert som den ledende nærradioen i stjørdals-distriktet. Den hadde også lyttere i omkringliggende områder, inkludert Frosta. I 1987 var cirka 40 personer involvert i driften av Radio Stjørdal. På denne tiden hadde radiokanalen en egen ungdomsredaksjon kalt Radio In.